L’Ecoparc mòbil estarà a Burjassot els dies 18 i 19 d’abril
2025-07-24

Com cada mes, l’Ecoparc mòbil de l’Emtre, l’Entitat Metropolitana per al Tractament de Residus, visitarà Burjassot a l’abril. Concretament, aquest mes estarà en el municipi els dies 18 i 19, en el seu emplaçament habitual, en l’aparcament de les Palmeres.

L’horari d’obertura de l’Ecoparc, que facilita a la ciutadania el poder depositar aquells residus per als quals no existeixen contenidors específics, facilitant amb això el seu reciclatge, serà de 10.00 a 14.00 i de 16.00 a 19.00 hores.

Pintures, dissolvents o càpsules de café, entre altres, juntament amb llibres i revistes, piles, termòmetres, reactius de laboratori, aerosols, aparells electrònics xicotets bombetes, cartutxos d’impressores, telèfons mòbils i carregadors, bateries, DVD/CD o envasos contaminants són alguns dels elements que es poden depositar en ells.